|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 5109 Αθήνα, 30/10/2015

**ΑΝΑΚΟΙΝΩΣΗ – ΚΑΛΕΣΜΑ**

Συναδέλφισσες, Συνάδελφοι

Το EKA, στο Διοικητικό Συμβούλιο που πραγματοποιήθηκε στις 21 Οκτωβρίου 2015, αποφάσισε τη συμμετοχή του στην πανελλαδική απεργία που κήρυξαν οι ΓΣΕΕ –ΑΔΕΔΥ για τις 12 ΝΟΕΜΒΡΙΟΥ 2015.

Να δώσουμε ένα ηχηρό μήνυμα αντίθεσης στην πολιτική της κυβέρνησης, στη φοροληστεία, στις ιδιωτικοποιήσεις και ιδιαίτερα στις ανατροπές στην κοινωνική ασφάλιση που θα έχει επώδυνες συνέπειες σε όλη την εργατική οικογένεια, γιατί αφορά όλο το πλέγμα προστασίας που κατέκτησε η εργατική τάξη στις συντάξεις, στην υγεία, στην πρόνοια. Να αποτελέσει η απεργία σταθμό για την κλιμάκωση των κινητοποιήσεων.

**Στην ΑΠΕΡΓΙΑ της 12ης του ΝΟΕΜΒΡΗ**

**ΛΕΜΕ ΟΧΙ**

**ΣΤΗ ΣΥΝΕΧΙΣΗ ΤΩΝ ΠΟΛΙΤΙΚΩΝ ΤΗΣ ΛΙΤΟΤΗΤΑΣ**

\* ΣΤΟ ΠΟΡΙΣΜΑ ΤΩΝ «ΣΟΦΩΝ» ΠΟΥ ΜΕΤΑΤΡΕΠΕΙ ΤΟ ΧΑΡΑΚΤΗΡΑ ΤΟΥ ΑΣΦΑΛΙΣΤΙΚΟΥ ΑΠΟ ΑΛΛΗΛΕΓΓΥΟ ΚΑΙ ΑΝΑΔΙΑΝΕΜΗΤΙΚΟ ΣΕ ΚΕΦΑΛΟΠΟΙΗΤΙΚΟ ΣΥΣΤΗΜΑ!

\* ΣΤΗ ΔΙΑΤΗΡΗΣΗ ΤΗΣ ΕΡΓΑΣΙΑΚΗΣ ΖΟΥΓΚΛΑΣ ΜΕΣΑ ΑΠΟ ΤΗ ΔΙΑΤΗΡΗΣΗ ΤΗΣ ΔΙΑΛΥΣΗΣ ΤΩΝ ΣΥΛΛΟΓΙΚΩΝ ΣΥΜΒΑΣΕΩΝ

\* ΣΤΗ ΦΟΡΟΕΠΙΔΡΟΜΗ ΚΑΙ ΤΗ ΔΙΑΤΗΡΗΣΗ ΤΟΥ ΕΝΦΙΑ

\* ΣΤΟ ΞΕΠΟΥΛΗΜΑ ΔΗΜΟΣΙΩΝ & ΚΟΙΝΟΦΕΛΩΝ ΟΡΓΑΝΙΣΜΩΝ

\* ΣΤΗ ΛΕΙΤΟΥΡΓΙΑ ΤΩΝ ΚΑΤΑΣΤΗΜΑΤΩΝ ΤΙΣ ΚΥΡΙΑΚΕΣ

\* ΑΓΩΝΙΖΟΜΑΣΤΕ ΕΝΑΝΤΙΑ ΣΤΙΣ ΑΔΙΕΞΟΔΕΣ ΜΝΗΜΟΝΙΑΚΕΣ ΠΟΛΙΤΙΚΕΣ ΟΛΩΝ ΤΩΝ ΚΥΒΕΡΝΗΣΕΩΝ ΠΟΥ ΨΗΦΙΣΑΝ ΤΑ ΜΝΗΜΟΝΙΑ.

**ΑΠΑΙΤΟΥΜΕ ΑΠΟ ΤΗΝ ΚΥΒΕΡΝΗΣΗ**

\* ΝΑ ΜΗΝ ΤΟΛΜΗΣΕΙ ΝΑ ΨΗΦΙΣΕΙ ΝΟΜΟ ΓΙΑ ΤΟ ΑΣΦΑΛΙΣΤΙΚΟ ΠΟΥ ΘΑ ΑΛΛΑΖΕΙ ΤΟ ΑΝΑΔΙΑΝΕΜΗΤΙΚΟ ΧΑΡΑΚΤΗΡΑ ΤΟΥ ΑΣΦΑΛΙΣΤΙΚΟΥ

\* ΚΑΜΙΑ ΜΕΙΩΣΗ ΤΩΝ ΣΥΝΤΑΞΕΩΝ: ΟΙ ΜΕΙΩΣΕΙΣ ΣΥΝΤΑΞΕΩΝ ΚΑΙ ΠΑΡΟΧΩΝ ΔΕΝ ΜΠΟΡΟΥΝ ΑΠΟΦΑΣΙΣΤΙΚΑ ΝΑ ΔΩΣΟΥΝ ΛΥΣΗ ΣΤΙΣ ΜΑΚΡΟΧΡΟΝΙΕΣ ΛΗΣΤΡΙΚΕΣ ΠΟΛΙΤΙΚΕΣ ΠΟΥ ΕΦΑΡΜΟΣΑΝ ΟΛΕΣ ΟΙ ΚΥΒΕΡΝΗΣΕΙΣ ΜΕΧΡΙ ΣΗΜΕΡΑ ΚΑΙ ΛΗΣΤΕΨΑΝ ΤΑ ΑΠΟΘΕΜΑΤΙΚΑ ΤΩΝ ΑΣΦΑΛΙΣΤΙΚΩΝ ΤΑΜΕΙΩΝ & ΕΝΙΣΧΥΣΑΝ ΤΗΝ ΕΙΣΦΟΡΟΔΙΑΦΥΓΗ

\* ΝΑ ΦΕΡΕΙ ΕΔΩ ΚΑΙ ΤΩΡΑ ΝΟΜΟ ΓΙΑ ΤΗΝ ΕΠΑΝΑΦΟΡΑ ΤΩΝ ΣΥΛΛΟΓΙΚΩΝ ΣΥΜΒΑΣΕΩΝ ΚΑΙ ΤΗΝ ΚΑΤΑΡΓΗΣΗ ΟΛΩΝ ΤΩΝ ΜΝΗΜΟΝΙΑΚΩΝ ΝΟΜΩΝ ΠΟΥ ΔΙΕΛΥΣΑΝ ΟΛΕΣ ΤΙΣ ΕΡΓΑΣΙΑΚΕΣ ΣΧΕΣΕΙΣ

\* ΑΜΕΣΗ ΝΟΜΟΘΕΤΙΚΗ ΡΥΘΜΙΣΗ ΓΙΑ ΤΗΝ ΚΑΤΟΧΥΡΩΣΗ ΤΟΥ ΚΑΤΩΤΑΤΟΥ ΜΙΣΘΟΥ ΣΤΑ 751 €

\* ΑΠΑΙΤΟΥΜΕ ΠΛΗΡΗ ΠΡΟΣΤΑΣΙΑ ΤΩΝ ΠΟΛΙΤΩΝ ΠΟΥ ΕΧΟΥΝ ΚΟΚΚΙΝΑ ΔΑΝΕΙΑ – ΚΑΝΕΝΑΣ ΠΛΕΙΣΤΗΡΙΑΣΜΟΣ ΠΡΩΤΗΣ ΚΑΤΟΙΚΙΑΣ.

Καλούμε τα Σωματεία μέλη μας να συγκαλέσουν τα ΔΣ και τις Γενικές Συνελεύσεις για να συζητήσουν και να λάβουν όλα τα αναγκαία μέτρα για την επιτυχία της ΑΠΕΡΓΙΑΣ στις 12 του ΝΟΕΜΒΡΗ 2015.

**ΟΛΟΙ ΣΤΗΝ ΑΠΕΡΓΙΑ**

**ΟΛΟΙ ΣΤΗ ΣΥΓΚΕΝΤΡΩΣΗ ΤΩΝ ΣΥΝΔΙΚΑΤΩΝ**

**ΠΕΜΠΤΗ 12 ΝΟΕΜΒΡΙΟΥ στις 11:00 π.μ.**

**στην ΠΛΑΤΕΙΑ ΚΛΑΥΘΜΩΝΟΣ.**

Το Δ.Σ.